ΓΡΑΠΤΗ ΕΡΩΤΗΣΗ E-3066/00

υποβολή: Sergio Berlato (UEN) και Adriana Poli Bortone (UEN) προς την Επιτροπή

(2 Οκτωβρίου 2000)

Θέμα: Έβδομη ενημερωτική εκστρατεία ΕΕ για την προώθηση της κατανάλωσης ελαιολάδου

Λαμβάνονταςπόψη:

- ότι για την έβδομη ενημερωτική εκστρατεία ΕΕ με τίτλο Ελαιόλαδο: η γεύση που μας ενώνει το ένα τρίτο περίπου του όλου προϋπολογισμού 10,2 εκατ. ευρώ επί συνόλου 35- παραχωρήθηκε στην Ιταλία και την Ισπανία"

- ότι τα δύο αυτά κράτη μέλη είναι αντίστοιχα οι πρώτοι παραγωγοί και οι πρώτοι δύο καταναλωτές ελαιολάδου και φαίνεται επομένως περιττή μια τόσο σημαντική επένδυση για την προώθηση της κατανάλωσης ενός προϊόντος που στις χώρες αυτές είναι ήδη ευρέως διαδεδομένο και γνωστό"

- ότι τα πενιχρά αποτελέσματα που είχαν οι προηγούμενες έξι ενημερωτικές εκστρατείες, οι οποίες δεν οδήγησαν σε σημαντικές αυξήσεις της κατανάλωσης ελαιολάδου σε ορισμένα κράτη μέλη όπως η Γαλλία, το Ηνωμένο Βασίλειο και η Γερμανία, όπου μολαταύτα οι καταναλωτές επέδειξαν σημαντικό ενδιαφέρον και τάση προς την κατανάλωση άλλων προϊόντων της αποκαλούμενης μεσογειακής δίαιτας.

Ερωτάται η Επιτροπή:

1. Ποιές ήσαν οι προβλεπόμενες πιστώσεις για την προώθηση του ελαιολάδου στα άλλα κράτη μέλη της Ένωσης, τόσο στην έβδομη ενημερωτική εκστρατεία όσο και στις προηγούμενες;

2. Για ποιές στρατηγικές επικοινωνίας και με ποιούς συγκεκριμένους στόχους χρησιμοποιήθηκαν οι πιστώσεις αυτές;

3. Σε ποιούς και με ποιούς τρόπους, ανατέθηκαν οι ενέργειες προώθησης στις χώρες αυτές;

4. Για ποιό λόγο το καθήκον εξάπλωσης των επιστημονικών γνώσεων σχετικά με το ελαιόλαδο στους γιατρούς και τους επαγγελματίες του κλάδου τηςγείας των 15 κρατών μελών ανατέθηκε στην Hill & Knowlton Eurosciences Communication (Μεγάλη Βρετανία), με τη συνεργασία του Έρευνητικού Ινστιτούτου για την Αρτηριοσκλήρωση του Πανεπιστημίου του Μίνστερ (Γερμανία), χωρίς αντίθετα τη συμμετοχή του οποιουδήποτε από την περιοχή της Μεσογείου;

5. Σε ποιό βαθμό χρησιμοποιήθηκαν οι πιστώσεις γι' αυτά τα κράτη μέλη και στην περίπτωση πουπήρξαν εξοικονομήσεις, ποιός ήταν ο νέος προορισμός των πόρων που προβλέφθηκαν για την προώθηση του ελαιολάδου και δεν χρησιμοποιήθηκαν για τον σκοπό αυτό;

Απάντηση του κ. Fischler εξ ονόματος της Επιτροπής

(20 Νοεμβρίου 2000)

1. Η Επιτροπή αποστέλλει απευθείας στο Αξιότιμο Μέλος του Κοινοβουλίου και στη Γραμματεία του Κοινοβουλίου έναν πίνακα που περιλαμβάνει τις πληροφορίες που ζητήθηκαν.

2. Οι γενικοί στόχοι της έβδομης εκστρατείας επιδιώκουν την παγίωση και την ανάπτυξη της κατανάλωσης στα κυριότερα κράτη μέλη παραγωγής (Ελλάδα, Ισπανία, Ιταλία και Πορτογαλία) και την επέκταση της κατανάλωσης στα άλλα κράτη μέλη. Οι καταναλωτές αποτελούν την πρωταρχική ομάδα στόχο. Η δεύτερη ομάδα στόχος είναι αυτή των ενδιαμέσων μεταξύ παραγωγών και καταναλωτών και συγκεντρώνει επαγγελματίες όπως δημοσιογράφους, εμπόρους, ιατρούς, διαιτολόγους και μάγειρες.

Όσον αφορά τα κράτη μέλη παραγωγής, η στρατηγική αποσκοπεί στη διατήρηση και την ενθάρρυνση των πιστών καταναλωτών, καθώς και στον εκσυγχρονισμό της εικόνας του ελαιόλαδου, προκειμένου να προσελκύσει νέους σε ηλικία καταναλωτές. Για τα άλλα κράτη μέλη, οι στρατηγικές αποσκοπούν στην προσέλκυση καταναλωτών, οι οποίοι προς το παρόν δεν χρησιμοποιούν ελαιόλαδο καθώς και στην αύξηση της συχνότητας κατανάλωσης και χρησιμοποίησης του προϊόντος μεταξύ τωνφισταμένων καταναλωτών. Έμφαση θα δοθεί τόσο στη γεύση του προϊόντος όσο και στην θετική επίδρασή του επί τηςγείας. Λαμβανομένηςπόψη της σημασίας της αγοράς στα κράτη μέλη παραγωγής, καθώς και στη Γερμανία, τη Γαλλία, την Ιρλανδία και το Ηνωμένο Βασίλειο, θα πραγματοποιηθούν διαφημιστικές εκστρατείες σε όλα αυτά τα κράτη μέλη. Οι εκστρατείες αυτές προβλέπουν δραστηριότητες δημοσίων σχέσεων που απευθύνονται προς τους καταναλωτές και εστιάζονται σε ορισμένα ιατρικά θέματα.

Η κατανάλωση αυξήθηκε κατά σημαντικό τρόπο από το 1990/1991, (π.χ. (+ 181 %) στη Γαλλία, (+ 329 %) στο Ηνωμένο Βασίλειο και (+ 194 %) στη Γερμανία):

>ΚΤΜ ΟΠΝΒΧΒ>

3. Οι διαφημιστικές δραστηριότητες και οι δημόσιες σχέσεις καθώς και οι μελέτες της επιτροπής καταναλωτών έχουν αναληφθεί στο πλαίσιο μιας διαδικασίας πρόσκλησηςποβολής προσφορών. Ένας κατάλογος όλων τωνπηρεσιών που ελήφθησανπόψη για την έβδομη εκστρατεία έχει αποσταλεί απευθείας στο Αξιότιμο Μέλος του Κοινοβουλίου και στη Γραμματεία του Κοινοβουλίου. Ο κατάλογος αυτός αναφέρει επίσης τον προβλεπόμενο προϋπολογισμό για κάθε μία από τιςπηρεσίες, καθώς και το σχετικό κράτος μέλος.

4. Η ίδια διαδικασία έχει χρησιμοποιηθεί για την επιλογή του ιδρύματος ερευνών, το οποίο θα επιφορτισθεί με τη σύλληψη, την ενημέρωση, τη συγκέντρωση και την αξιολόγηση του επιστημονικούλικού καθώς και με την εξέταση, την αξιοποίηση και τον έλεγχο των πληροφοριών όσον αφορά τηνγεία, που παρέχονται από τις διαφημιστικές εταιρίες και τις εταιρίες δημοσίων σχέσεων.

Η διάδοση των επιστημονικών γνώσεων σχετικά με την θρεπτική αξία του ελαιόλαδου έχουν αποτελέσει αντικείμενο διαγωνισμού σύμφωνα με την ίδια διαδικασία.

5. Η έβδομη εκστρατεία πραγματοποιείται κατά πλήρως ικανοποιητικό τρόπο. Ως εκ τούτου είναι δυνατόν να προβλεφθεί ότι τα διαθέσιμα χρηματοδοτικά μέσα (35.3 εκατ. ευρώ) θα χρησιμοποιηθούν πλήρως. Αυτό συνέβη εξάλλου και με την έκτη εκστρατεία.

Η Επιτροπή προετοιμάζει προς το παρόν την επιλογή ενός ανεξάρτητου ιδρύματος, το οποίο θα αναλάβει να πραγματοποιήσει τις αξιολογήσεις που έχουν ως σκοπό την εξασφάλιση της παρακολούθησης του τρέχοντος προγράμματος. Το εν λόγω ίδρυμα θα επιλεγεί επίσης στο πλαίσιο μιας διαδικασίαςποβολής προσφορών.